JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Iisraeli võtted Iraani suhtes karmistuvad
Hamasi püütakse süüdistada sõjakuritegudes
USA ei anna palestiinlastele abiraha ilma rahulepinguta
Iisraeli kaitseminister Avi Lieberman
edastas selge sõnumi nii Venemaale kui Süüriale ja teavitas ka USAd.
Selle järgi ei luba Iisrael Iraanil rajada armeebaase
ei Süürias ega Iraagis ega mujal Lähis-Idas.
Sõnum järgnes Iraani teatele, mille järgi Iraagiga lepiti kokku,
et Iraan võib riigi lääneossa, Anbari maakonda, armeebaase luua.
Kuigi samas avalduses teatati, et sinna viiakse vaid lühimaarakette,
ei usuta Iisraelis, et sinna ei tooda ka keskmaarakette,
mis ulatuksid kuhu tahes Iisraelis.
"Ründame mis tahes Iraanist lähtuvat ohtu
nii Süürias kui sellest väljaspool," ütles kaitseminister Lieberman.
Ka USA välisminister Pompeo väljendas USA muret
Iraani-Iraagi koostöölepingu suhtes raketibaaside loomisest Iraaki.
See on ka vastuolus ÜRO Julgeoleku- nõukogu resolutsiooniga 2231,
mis on seotud Iraani ja P5+1 maade veel jõus olevat tuumalepinguga,
mainis Pompeo.
Grupp Iisraeli põllumehi Kesk-Iisraelist ja Negevist
saabus eelmine nädal Hollandisse, et esitada süüdistus Hamasi vastu
Haagi Rahvusvahelises Kriminaalkohtus.
Süüdistus puudutas Hamasi tegevust viimase kevadsuve ajal.
Hamas kasutas relvadena
erinevaid lõhkekehi, nagu tulepomme, tuulelohesid ja õhupalle
ning hävitas põlde, kasvuhooneid, saaki, looduskaitsealu ja metsa.
Hamas kasutas ka lapsi oma katseis murda Iisraeli-Gaza vahelist piiritara
ja mürgitas õhku,
kui põletas piiritara lähedal kümneid tuhandeid autokumme ajal,
kui tuuled puhusid läänest Iisraeli poole.
Süüdistus tahetakse esitada kogu Hamasi kõrgema juhtkonna,
nii Khaled Mashaali kui Hamasi juhtide vastu Gazas.
Põllumehi toetab valitsusväline tsiviilõigusi kaitsev ühendus
Shurat Hadin, mis on varemgi vastavates kohtuasjades osalenud,
nii Iisraelis kui rahvusvahelistes organites.
Meediafirma Fox News teatel
on Iraani valitsus kasutanud kommertslennufirmat
relvade smugeldamiseks Hezbollah'le Liibanoni.
Ka mitmed Lääne luureallikad
on imestanud Iraani lennufirma Qeshm Fars Air kasutatud
ülimalt ebatavaliste reitide üle
Teheranist Beiruti rahvusvahelisse lennujaama Liibanonis.
Lennufirma kasutatud graafikud
pole samuti kaubanduslikult sobivad ja tasuvad.
Luureringkonnad on ühel nõul,
et tegu on pigem vajadusega püüda lendamist varjata
kui teha seda tsiviillennuliikluse tingimustel.
Selline tegevus on vastuolus ka lennuliikluse üldiste lepingutega.
Iraani valitsus on seni keeldunud küsimust kommenteerimast.
Iisraelis arvatakse, et seegi tegevus on seotud faktiga,
et Iraan ehitab hetkel Süüriasse raketitehast.
USA president Trump teatas eelmine nädal,
et ei anna palestiinlastele mingit lisaabi,
enne kui nad Iisraeliga asjades kokku lepivad.
USA suursaadik Nikki Haley tegi avalduse, kus tõdes,
et president Trumpi nn sajandi diili õnnestumine
sõltub üksnes palestiinlastest, eriti Mahmoud Abbasist.
Lisaks johtub palestiinlaste pettumus, et midagi pole toimunud,
Haley sõnul üksnes Abbasist.
Iisraeli peaminister on teatanud,
et on valmis kõnelusteks mis tahes Abbasile sobival ajal.
President Trump on lubanud esitleda rahulepingut ÜRO järgmisel istungil
septembri lõpus.
Lõuna-Ameerika riigis Paraguays
toimusid nädala eest parlamendivalimised,
misjärel uus parlament otsustas kolida
maikuust alates Jeruusalemmas asunud saatkonna tagasi Tel Avivi.
President Mario Abado Beniteze avalduses nimetati põhjuseks
palestiinlaste jõulist survet.
Selle tulemusel kutsus Iisraeli peaminister Netanyahu,
kelle käes on ka välisministriportfell, Paraguay suursaadiku Iisraelis välja
ja käskis määramata ajaks sulgeda Iisraeli saatkonna Asuncionis.
Ka USA välisminister Pompeo on kritiseerinud karmilt
Paraguay alistumist palestiinlaste survele
ja õhutas president Benitezt ümber mõtlema.
Uusaastatervituses Iisraelile
tõdes USA Iisraeli suursaadik David Friedman
Paraguay otsusele viidates,
et keegi USA tulevastest presidentidest
ei tühista Trumpi otsust Jeruusalemma suhtes.
"See oleks vastuolus meie riigi vastava seadusega,
nii ei saa ükski tulevane demokraatide ega vabariiklaste president
tühistada Kongressi jõustatud seadust.
Meie seadused on määratlenud Jeruusalemma Iisraeli pealinnaks,
nagu Iisrael isegi, ja me ei saa mõelda selle asemel Tel Avivi tunnustamisele,
kuigi mõned välisjõud seda tahaksid," ütles suursaadik Friedman.
"Mis puudutab Läänekalda asundusi,
siis nende puhul võib Iisrael toimida nii nagu heaks arvab,
ja need pole kunagi rahu takistanud," ütles Friedman.
Iisraelis saabus uus 5779. aasta.
Aastavahetusel pühapäeval, 9.09,
avalikustati ka statistika riigi rahvastiku kohta.
Statistika järgi on rahvaarvuks ametlikult 8 907 miljonit,
ja see kasvas võrreldes mullusega 162 000 inimese võrra.
Juute oli neist 6 625 miljonit
ehk 74,4 protsenti rahvastikust.
Araablasi oli 1 864 miljonit
ehk ca 21 % riigi rahvastikust.
Maailmas arvatakse juute olevat ca 14,7 miljonit
Samas korraldatud küsitluse järgi on 90 % rahvast oma eluoluga rahul,
kuigi ca 37 % soovis paremat majandusseisu.
Siiski kokku 84 % rahvastiku sõnul
on nende tervislik seis kas hea või väga hea.
Sellised olid tänased uudised.
Paluge rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee